b'\n_START_ARTICLE_\nElina Merenmies\n_START_PARAGRAPH_\nElina Merenmies (s. 9. syyskuuta 1967 Espoo) on suomalainen taidemaalari ja piirt\xc3\xa4j\xc3\xa4, joka on tunnettu ekspressionistista ilmaisua ja pikkutarkkoja yksityiskohtia yhdistelevist\xc3\xa4 piirustuksista ja maalauksista. Kuvien aiheina ovat usein kasvokuvat tai groteskit tarinat ja ne sis\xc3\xa4lt\xc3\xa4v\xc3\xa4t psykoanalyyttista kuvastoa ja viittauksia klassiseen kuvataiteeseen._NEWLINE_Merenmies on j\xc3\xa4rjest\xc3\xa4nyt useita n\xc3\xa4yttelyj\xc3\xa4 Suomessa ja ulkomailla. Vuonna 2007 h\xc3\xa4n oli Ars Fennica -ehdokas ja vuodesta 2009 alkaen h\xc3\xa4n on toiminut Ars Fennica -palkintolautakunnan j\xc3\xa4senen\xc3\xa4. H\xc3\xa4n on toiminut my\xc3\xb6s opettajana Kuvataideakatemiassa.'